|  |
| --- |
|   **PRIOPĆENJE** |

**INA petu godinu zaredom nagradila najbolje ekoprojekte**

* **Kao i prethodnih godina, na natječaj pristigli zanimljivi i korisni projekti iz škola diljem Hrvatske**
* **Nagrađeno sedam škola**

**Zagreb, 18. prosinca 2014**.- S ciljem jačanja svijesti o važnosti očuvanja okoliša i poticanja učenika na aktivno uključivanje u ekološke projekte od koristi za njihove lokalne zajednice, INA i Novi list su petu godinu zaredom organizirali natječaj za najbolje ekoprojekte osnovnih i srednjih škola. U ovogodišnjem natječaju sudjelovalo je čak 38 osnovnih i srednjih škola te učeničkih domova iz cijele Hrvatske s mnoštvom zanimljivih i korisnih ideja i prijedloga.  Komisija u sastavu dr. sr. Koraljka Vahtar-Jurković, pročelnica Upravnog odjela za graditeljstvo i zaštitu okoliša Primorsko-goranske županije, Radovan Perišić, direktor Rafinerije nafte Rijeka i Bruno Lončarić, voditelj posebnih projekata Novog lista, uz pohvale svim dostavljenim projektima i školama sudionicima, nagradila je  ukupno sedam škola, dok su jedna škola i jedan učenički dom dobili posebne pohvale za svoje projekte.

Prvu nagradu u ukupnoj vrijednosti od  7.000 kuna podijelile su dijele dvije škole:

* Osnovna škola Bakar, Područna škola Krasica, za ekoprojekt *Šterne i studenci bakarskog kraja*
* Srednja škola Ivana Trnskoga, Hrvatska Kostajnica, za ekoprojekt *Znamenita kostajnička vrela*

Drugu nagradu u ukupnoj vrijednosti od 5.000 kuna podijelili su:

* Ekonomska i trgovačka škola Čakovec, Čakovec, za ekoprojekt *Bakin kruh*
* Poljoprivredna i veterinarska škola Osijek, Osijek, za ekoprojekt *Vrba*

Treću nagradu u ukupnoj vrijednosti od  3.000 kuna podijelile su tri škole:

* Osnovna škola prof. Franje Viktora Šignjara, Virje, i Osnovna škola "Mijat Stojanović", Babina Greda, za ekoprojekt *Slavenska šuma kroz godišnja doba*
* Osnovna škola "Vladimir Nazor", Budinščina, za ekoprojekt *Po dragome kraju ...*

Posebne pohvale za svoje projekte dobili su:

* Srednja škola Hrvatski kralj Zvonimir, Krk, za ekoprojekt *Od ovce do sira – žuto zlato otoka Krka*
* Učenički dom Podmurvice, Rijeka, za ekoprojekt *Multisenzorički vrt*

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr